Emelia Brobbey

**Emelia Brobbey** (ba dʋa o nɛ yʋʋm tusir, kɔbiswai nɛ pisnii nɛ yi, pinilig nwadig daba yuobʋ daar, 6 January 1982) anɛ Ghana nid kanɛ an sini maan, one tisid labaya TV ni ka len an yʋmyʋm. O paasi maal Ghana sini nam bɛdigʋ Ghana kpala. O da di yaan piini kanɛ buon Best Indigenous Actress of the Year ka ba len gaŋ o paas o taaba piin kanɛ ka ba buon Best Supporting Actress of the Year bɛ City People Entertainment Awards yʋʋm tusayi, nɛ piinɛ yuɔbʋ la (2016). O da di yaan piini kanɛ an Best Gallywood Actress and Best Philanthropist bɛ 3G Awards, New York yʋʋm tusayi, nɛ piinɛ nii la (2018). O da len di yaani bɛ yʋʋm tusayi, nɛ piinɛ wai (2019) an Best Actor Female indigenous bɛ ZAFAA Global Award ka banɛ da tis piini nwa an African Film Academy Awards.

## Pinilig nɛ sakur yela
Ba da dʋa Emelia Brobbey nɛ yʋʋm tusir, kɔbiswai nɛ pisnii nɛ yi, pinilig nwadig daba yuobʋ daar (6 January 1982) ka o nɔbigi bɛ Akyem Swedru linɛ bɛ Eastern region sʋʋlim, Ghana. O anɛ Samuel P Brobbey pʋayʋa. O da zamis gbaŋi bɛnɛ Akyem Swedru Secondary School, o O-level ka kɛŋ tuoni paae Presbyterian Teacher's Training College, anina ka o paae paan-paan baŋir. On paam paan-paanib tʋʋma gbaŋ, Teacher's Certificate 'A' nyaaŋ la, ba da tud Emelia nɛ Obuasi, anina ka o paal biis agricultural science. Ka kɛŋ tuoni kpɛnɛ sini diema pʋʋgin. O mɛ mɔr labaya diesidib gbaŋ, diploma in Journalism, bachelor's degree bɛ Human Resource Management nɛ ICM certificate bɛ Broadcast Journalism.

## Yʋʋma
O da yis o kɔnɔ-kɔnɔ maa yiiga yʋʋma kanɛ an "Fa me ko" nɛ yʋʋm tusayi, nɛ piinɛ wai (2019). Nidib da laa o, bɔzugɔ, o kʋkɔya da pʋ malisa. Yʋʋm tusayi nɛ pisi, pinilig nwadig (January 2020), o sa yis o yʋʋm kanɛ paas ayi ka o buol ye "Odo Electric" la.

## Yaan
•	Yʋʋm tusayi, nɛ piinɛ nu (2015), o da di yaan piin kanɛ an "Best International Act” bɛ Royal Africa Awards.

•	Yʋʋm tusayi, nɛ piinɛ yɔpɔi (2017), one da an sini maan yiiga paam yaan piini Africa Gold Award sankanɛ ka ba da tisid piin kanɛ buon humanitarian project awards, ka banɛ da gɔsi li yela an United Nations Economic and Social Council nɛ Alliance Creative Common Project(ACCP) International awards nam la.

•	Yʋʋm tusayi, nɛ pisi nɛ yinne (2021), ba da gaŋ o ye o an ambassador for the COVID-19 National Trust Fund.

## Sʋŋir
•	Yʋʋm tusayi, nɛ piinɛ ayuobʋ (2016), Emelia Brobbey Foundation linɛ ka o sʋʋe la da yis Ghana ligidi million kɔbiga (GHS 10,000) ria Cherubs orphanage dinɛ an kpiibis yiri bɛ Apire kpiɛ Santase, Kumasi.

## Sini diema
Emelia anɛ one mɔr sini nɛ yʋʋma baŋir. Baa on nan an saan sini maalig pʋʋgin la, o baŋir la kɛ ka ba mi o yela. O baŋir kanɛ ka o mɔri nyaŋiri dɔlisid diema suor sʋʋŋa la kɛ ka nidib nɔŋ o hali. Sini banɛ ka o maal sieba nwa:

•	Asem

•	Mpe Nipa (2007) an Naaba Snr

•	Beware (2011) an Abiba

•	Madanfo (2013) an Jennifer

•	Ohia Asoma Wo (2014) an Vida

•	Adofo Asa (2015)

•	Kae (2015) an Lina

•	Amakye nɛ Dede (2016)

•	Adanfo Bone (2017) an Mimi

•	Games of Chess (2018)

•	Honeymoon (2019) an Angela

•	Heroes of Africa: Tetteh Quarshie (2020)

•	The Big Six (2022)
--

•	Kofi sika

## O yin yela
Yʋʋm tusayi, nɛ piiga (2010), Emelia da el o sid Dr Kofi Adu Boateng one sʋʋe End Point Homeopathy Clinic amaa ka ba bas taaba yʋʋm tusayi nɛ piinɛ yi (2012). O ane pʋa kanɛ kaa sida ka mɔr biis ayi. O da dʋa o yiiga dasaŋ la nɛ on da bɛ sakurin ye o paam paan-paanib tʋʋma gbaŋ la. O biig dasaŋ kanɛ  paas ayi la, da anɛ o sid Doctor Kofi biig ka o da dʋa on nɛ yʋʋm tusayi, nɛ piinɛ tan, nwadis ayʋobʋ, dabpiinɛ atan daar (13th, June 2013).

## Gbanvɛɛsa